**Årsberetning for Norsk Mopsklubb 2021**

Styret har hatt 12 styremøter i 2021. Det er ble avholdt årsmøte via Teams på grunn av koronapandemien.

Leder har deltatt i 3 møter med NKK om BOAS og andre helsekrav på Mops og andre kortskallede raser. Vi i styret har fortsatt en meget god dialog og et meget godt samarbeide med NKK og føler at vi får all den støtte og hjelp vi trenger.

Styret jobber fortsatt med hvordan vi skal få et bedre samarbeid med oppdrettere i klubben, og hvordan vi skal få alle til å følge klubbens anbefalinger og krav til helse. Vi opplever nå et enda større trykk fra dyrebeskyttelsen på dette, hvor vi ser at oppdrettere og NKK har blitt dømt i rettsaken. Saken er anket, NKK med raseklubbene som ble dømt ser jo at det ikke er noen andre som kan bedre helsen på rasene enn nettopp NKK i samarbeid med raseklubbene. Så det er viktig at vi blir enda strengere med helsekrav og avlsregler fremover, og styret kommer med sak på dette som legges frem for årsmøtet 2022. Vi må vise at vi tar ansvar for rasen vår og at oppdrettere samarbeider med klubben for rasens helse og rasens beste.

Vi har fortsatt vårt arbeidet med å ferdigstille RAS og det ble sendt NKK i februar 2020 for godkjenning. Det jobbes fortsatt med oppdatering av nytt RAS hvor vi får med statistikk fra BOAS og Patella, på grunn av nytt datasystem for dette hos NKK blir arbeidet med nytt RAS satt på vent til våren 2022.

Det er sendt ut fire medlemsblad i 2021.

Klubben har i august avholdt spesialutstilling med valpeshow og en vanlig utstilling med stor cert . Dommer var på spesialen Anders Tunold-Hanssen Norge og Bjørn Erling Sonberg Løken på stor cert utstillingen. En hyggelig og flott utstillingsdag.

Norsk Mopsklubb valgte som de fleste andre klubber å støtte NKK med et lån på kr. 100.000 i 2020, vi har i 2021 fått tilbakebetalt lånet fra NKK.

Styrereferater er publisert for å ha en større åpenhet ut mot våre medlemmer.

Vi i styret håper vi kan ses igjen på utstillinger og arrangementer i 2022.